**Občianska náuka**

Každé maturitné zadanie sa skladá z troch úloh.

Tematické okruhy sú uvedené v cieľových požiadavkách.

**Charakteristika úloh maturitných zadaní**

**Úloha č. 1**

Žiak má opísať (definovať) vybrané pojmy a uviesť súvislosti medzi nimi (prevláda forma monológu).

**Úloha č. 2**

Úloha je zameraná na analýzu ukážky, resp. porovnanie ukážok textov alebo argumentáciu či

zdôvodnenie (prevláda forma dialógu s členmi predmetovej maturitnej komisie).

**Úloha č. 3**

Úloha je zameraná na riešenie určitého problému a jeho aplikáciu v praxi alebo na využitie medzipredmetových väzieb pri riešení problému (prevláda forma dialógu s členmi predmetovej maturitnej komisie).

**Všeobecné pomôcky**

Antológia z diel filozofov

Ústava Slovenskej republiky

Slovník spoločenských vied

Všeobecná deklarácia ľudských práv

Filozofický slovník

Dohovor o ochrane ľudských práv a zákl. slobôd

Dohovor o právach dieťaťa

**Hodnotenie**

a) Každá úloha maturitného zadania sa hodnotí stupňom prospechu 1 až 5.

b) Váha hodnotenia jednotlivých úloh je 1 : 2 : 2. Pri výpočte váženého priemeru sa používa vzorec

 **𝑧1 + 2 . 𝑧2 + 2 . 𝑧3**

**𝑧 = --------------------------- ,**

 **5**

pričom **z** je po zaokrúhlení výsledný stupeň prospechu a **z1** je stupeň prospechu za úlohu **č.1**.